Oscar Pistorius

Oscar Leonard Karl Pistorius (født 22. november 1986 i Sandton, Sør-Afrika) er en sørafrikansk paraidrettsutøver (friidrett). Han er født uten leggbein og elleve måneder gammel ble begge bena amputert nedenfor knærne. Pistorius er kjent under tilnavnene «Blade Runner» og «Verdens raskeste mann uten ben».

I januar 2008 introduserte IAAF en regel 144.2 som «forbød bruk av hjelpemidler», noe som hindret han i å delta i konkurranser for funksjonsfriske. Pistorius anla sak og vant i retten 16. mai 2008. Dermed kan han delta i fremtidige OL. Han ble ikke tatt ut til OL i Beijing, men deltok i både sommer-OL 2012 og paralympiske sommerleker 2012. 

Pistorius ble i 2006 tildelt Ikhamanga-ordenen i bronse. 

I februar 2013 skjøt Pistorius sin kjæreste Reeva Steenkamp gjennom baderomsdøra. Han ble dømt til fem års fengsel for uaktsomt drap, og overført til husarrest etter ett års soning. Påtalemyndigheten anket, og den 3. desember ble Pistorious kjent skyldig i forsettlig drap av sørafrikansk Høyesterett. I desember 2016 ble han dømt til seks år i fengsel, men i november 2017 ble dommen økt til 13 år og 5 måneder av Høyesteretten.

I november 2021 lanserte de sørafrikanske fengselsmyndighetene de første prosedyremessige skrittene for å vurdere prøveløslatelsen til Oscar Pistorius, fengslet for drapet på kjæresten hans.

Meritter 
 Gull på 100 meter i Paralympiske sommerleker 2004
 Bronse på 200 meter i Paralympiske sommerleker 2004
 Gull på 100 meter i Paralympiske sommerleker 2008
 Gull på 200 meter i Paralympiske sommerleker 2008
 Gull på 400 meter i Paralympiske sommerleker 2008

Referanser

Eksterne lenker 
 
 
  Profil på Biography.com

Sørafrikanske sprintere
Deltakere for Sør-Afrika under Sommer-OL 2012
Friidrettsutøvere under Sommer-OL 2012
Personer fra City of Johannesburg Metropolitan Municipality
Fødsler i 1986
Deltakere for Sør-Afrika under VM i friidrett 2011